## VEILEDER TIL STRUKTURERINGSSKJEMA FOR OBSERVASJON AV UNDERVISNING

|  |  |  |  |  |  |
| --- | --- | --- | --- | --- | --- |
| **Formaliteter** | | | | | |
| Student: Skriv her | | | Kort beskrivelse av undervisningsrommet: Skriv her | | |
| Dato: Skriv her | | |
| Antall elever: Skriv her | | |
| Klokkeslett (fra-til): Skriv her | | |
| Antall lærere/fagarbeidere: Skriv her | | | Annen relevant informasjon: Skriv her | | |
| Trinn/ utdanningsprogram: Skriv her | | |
| Fag: Skriv her | | |
| **Klasseledelse** | **Hva sier/gjør læreren?** | | | **Hvordan responderer elevene?** | |
| Hvordan starter undervisningsøkta? | Skriv her | | | Skriv her | |
| Hvordan bruker læreren språk, kroppsspråk, blikk og stemme? | Skriv her | | | Skriv her | |
| Hvilke regler og rutiner praktiseres? | Skriv her | | | Skriv her | |
| Hvordan avsluttes undervisningsøkta? | Skriv her | | | Skriv her | |
| **Undervisningens hva og hvordan** | | | | |
| Hvilke læringsmål er utgangspunkt for undervisningsøkta? | | Skriv her | | |
| Hvordan presenteres/begrunnes læringsmål ved oppstart? | | Skriv her | | |
| Hva er undervisningsøktas faglige innhold? | | Skriv her | | |
| Hvilke læremidler benyttes? | | Skriv her | | |
| Hvilke undervisningsmetoder benyttes? | | Skriv her | | |
| Hvilke elevaktiviteter benyttes? | | Skriv her | | |
| Hvordan foregår underveisvurdering og tilpasning av undervisningen? | | Skriv her: | | |
| **Undervisningens struktur** | | | | |
| Hvor mange sekvenser inneholder undervisningsøkta? | | Skriv her | | |
| Beskriv tidsbruk og innhold i hver sekvens | | Skriv her | | |
| Hvordan foregår overganger mellom sekvensene? | | Skriv her | | |

|  |  |
| --- | --- |
| Hvilke tanker gjør du deg om:   * **Formalitetene**: Klassetrinn, antall elever, antall voksne, organisering av undervisningsrommet, annen relevant informasjon * **Klasseledelsen**: Oppstart, regler og rutiner, lærerens språk, kroppsspråk, blikk og stemme, avslutning * **Undervisningens hva og hvordan**: Faglig innhold, læremidler, undervisningsmetoder, elevaktivitet * **Undervisningens struktur**: Forholdet mellom antall sekvenser, innhold og tidsbruk * **Underveisvurdering:** Hvordan og hva som skal vurderes og hvordan lærer gir læringsfremmende tilbakemeldinger til elevene * Er det noe annet du ønsker å drøfte i veiledningssamtalen? | Skriv her: |

# Observasjon av undervisning på bakgrunn av frie feltnotater

I forbindelse med praksis arbeides det med observasjon i tre ledd:

* Frie feltnotater i forbindelse med observasjon av undervisning
* Utfylling av struktureringsskjema i etterkant av observert undervisning
* Refleksjon over observasjon i veiledningssamtalene

## Frie feltnotater

Frie feltnotater gjøres fortløpende på et ark bestående av ei tidslinje og plass til å notere det du ser. Her er et eksempel på hvordan et fritt feltnotat kan fylles ut:

|  |  |
| --- | --- |
| Tidslinje | Beskriv det du ser |
| 12:15 | Det ringer inn. Læreren står ved tavla. Elevene setter seg.  4 jenter blir igjen i ganga. Lærer går ut og henter dem. De kommer inn og setter seg. |
| 12:18 | Lærer står ved tavla, hilser på elevene og sier*: God formiddag*. De fleste elevene hilser tilbake. |
| 12:19 | Lærer skriver læringsmålene for undervisningsøkta opp på tavla og sier: *I dag skal vi jobbe videre med Den kalde krigen.* Lærer stiller spørsmål til elevene knyttet til det de jobbet med i forrige samfunnsfagstime. Elevene rekker opp hånda og svarer. Det er stort sett 4-5 jenter og 2-3 gutter som er aktive med å rekke opp. Lærer henvender seg til 2 gutter som ikke har gitt tegn til å svare og stiller dem spørsmål om Den kalde krigen. De svarer greit på spørsmålene fra lærer. |
| 12:25 | Lærer deler ut ei tidslinje som tar for seg perioden 1945-1990 og sier at elevene skal sitte sammen to og to og at de får 10 minutter på fylle inn de viktigste hendelsene i Den kalde krigen. De fleste parene kommer fort i gang og jobber målrettet med å fylle inn i skjemaet. Ett av parene holder på med noe på mobilen og prøver å gjøre det skjult for lærer. To andre par kommer ikke i gang. Lærer går rundt fra par til par og snakker med dem om oppgaven. Han begynner med det ene paret som ikke kommer i gang. |

# Struktureringsskjema for observasjon av undervisning

I etterkant av undervisningsøkta skal de frie feltnotatene overføres til et struktureringsskjema for observasjon. Struktureringsskjemaet består av følgende deler:

* Formaliteter og annen relevant informasjon
* Klasseledelse
* Undervisningens hva og hvordan
* Undervisningens struktur

## Formaliteter og annen relevant informasjon

Innledningsvis skal du fylle ut formaliteter og aktuell relevant informasjon. Her er et eksempel på hvordan det kan se ut:

|  |  |
| --- | --- |
| **Formaliteter** | |
| **Student:** Anne Andersen | Kort beskrivelse av undervisningsrommet: Elevene sitter tre og tre ved siden av hverandre i 2 rader. |
| **Dato**: 26.10.2017 |
| **Antall elever**: 27 elever, 10 gutter og 17 jenter |
| **Klokkeslett (fra-til):** 12:10-13:45 |
| **Antall lærere/fagarbeidere:** 1 | Annen relevant informasjon**:** Det legges inn et fem minutters friminutt på et pedagogisk egnet tidspunkt. Forrige dobbelttime i historie gikk bort pga Operasjon Dagsverk, derfor er det én uke siden forrige historietime. |
| **Trinn/ utdanningsprogram**: 3STB, studiespesialisering |
| **Fag**: Historie |

## Klasseledelse

Klasseledelse handler blant annet om at læreren er støttende i sin relasjon til elevene, har god struktur i undervisningen og bygger en god læringskultur. I dette struktureringsskjemaet har vi valgt ut noen få fokusområder. Her er et eksempel på hvordan klasseledelse kan fylles ut:

|  |  |  |
| --- | --- | --- |
| **Klasseledelse** | **Hva sier/gjør læreren?** | **Hvordan responderer elevene?**  **Hvordan tilpasser læreren?** |
| Hvordan starter undervisningsøkta? | Det ringer inn. Læreren kommer omtrent samtidig. De fleste elevene befinner seg allerede i klasserommet. Læreren går opp til tavla, hilser på elevene ved å si: God formiddag. Tre jenter kommer litt sent og blir møtt med nikk og blikk. | Elevene finner plassene sine når læreren kommer inn. De fleste elevene hilser tilbake når læreren sier god formiddag. De tre jentene som kommer for sent beklager på eget initiativ. |
| Hvordan bruker læreren språk, kroppsspråk, blikk og stemme? | Lærer snakker tydelig. Hun står ved tavla når hun gir felles beskjeder. Hun virker rolig, bestemt og vennlig i sin kommunikasjon med elevene og har blikket rundt i klasserommet også når hun veileder elevene. Bruker humor ved et par anledninger og selvironi ved en anledning. | De aller fleste elevene registrerer raskt at læreren vil gi en felles beskjed, og de faller til ro og retter oppmerksomheten mot læreren. Humring og noe latter som respons på lærerens bruk av humor/ selvironi. |
| Hvilke regler og rutiner praktiseres? | Det hilses ved timestart. Håndsopprekning ved fellessamtaler i klassen. Ikke lov med mobiltelefon. Tilrettevisning skjer anonymt og direkte til elever som bryter klasseregler. | Elevene rekker opp hånda når de skal snakke i fellessamtalen. Noen elever sjekker mobilen, og hvis dette blir påpekt legges mobilen vekk. |
| Hvordan avsluttes undervisningsøkta? | Lærer står ved tavla. Hun sier at elevene har arbeidet godt. Hun viser til videre arbeid og rammer for presentasjonene som skal holdes i neste historietime. Spør om noen har spørsmål. Ønsker lykke til med å forberede presentasjonene. | Elevene lytter til lærerens oppsummering, setter pultene tilbake på plass, rydder sammen. |

## Undervisningens hva og hvordan

**Læringsmål** er de målene læreren har satt for undervisningen og som viser hva det er forventet at elevene skal sitte igjen med av kunnskaper og ferdigheter etter at undervisningsøkta er over. Læringsmål kan være både kompetansemål, et kompetansemål som er brutt ned til mer spesifikke mål eller et tema.

Undervisningsøktas **faglige** **innhold** er lærestoffet og temaer som tas opp i undervisningen, for eksempel «den kalde krigen» eller mer spesifikt «Cubakrisen».

Med **læremidler** menes for eksempel trykte lærebøker, digitale ressurser, tekster, lyd, bilde, kart, tidslinje.

Med **undervisningsmetoder** menes en tilrettelegging av læringsaktiviteter som skal hjelpe eleven å nå læringsmålet, for eksempel forelesning, tavleundervisning, klassediskusjon, demonstrasjon, oppgaveløsning, praktiske øvelser, eksperiment, prosjektarbeid, veiledning, rollespill, spill, språklaboratorier, stasjonsopplæring mm.

Med **elevaktiviteter** rettes fokuset mot hva elevene *gjør*, for eksempel individuelt arbeid, pararbeid, presentasjoner mm.

U**nderveisvurdering** handler om hva og hvordan læreren skal vurdere undervisningen og hvordan læreren vil gi læringsfremmende tilbakemeldinger til elevene.

Her er et eksempel på hvordan undervisningens hva og hvordan kan fylles ut:

|  |  |
| --- | --- |
| **Undervisningens hva og hvordan** | |
| Hvilke læringsmål er utgangspunkt for undervisningsøkta? | Beskrive Cubakrisen ut fra et sovjetisk og amerikansk perspektiv. |
| Hvordan presenteres/begrunnes læringsmål ved oppstart? | Læreren innleder med å si at elevene skal fortsette arbeidet med Den kalde krigen. Elevene skal arbeide med ulike historiske kilder om Cubakrisen, fra sovjetisk og amerikansk side. Målet er å se hvordan ideologisk ståsted påvirker synet på konflikten. Lærer skriver læringsmålet opp på tavla. |
| Hva er undervisningsøktas faglige innhold? | Den kalde krigen/ Cubakrisen. |
| Hvilke læremidler benyttes? | Tavle, trykte historiske kilder, animasjon, digitalt presentasjonsverktøy (powerpoint/ Prezi.) |
| Hvilke undervisningsmetoder benyttes? | Formidling, kildearbeid i gruppe, veiledning. |
| Hvilke elevaktiviteter benyttes? | Gruppearbeid, grupper på 3. |
| Hvordan foregår underveisvurdering? | Når lærer står ved tavla for å skrive målene for timen snur hun seg ofte for å se om elevene følger med og stiller oppfølgende spørsmål. |

## Undervisningens struktur

Ei god undervisningsøkt har en tydelig struktur. Et nøkkelbegrep i struktureringsskjemaet er «sekvens». Med dette menes en del av undervisningsøkta som det knyttes et visst innhold og en bestemt aktivitet til. Ei undervisningsøkt kan for eksempel være inndelt i følgende sekvenser:

1. Oppstart
2. Arbeid i grupper med historiske kilder
3. Avslutning

Ei undervisningsøkt med en god struktur har tydelige overganger mellom sekvensene, og i tillegg et rimelig forhold mellom hvor mye innhold som legges inn i sekvensene og tiden som er til disposisjon for å jobbe med innholdet. Her er et eksempel:

|  |  |
| --- | --- |
| **Undervisningens struktur** | |
| Hvor mange sekvenser inneholder undervisningsøkta? | Undervisningsøkta hadde 3 sekvenser. 1) Oppstart med kort repetisjon og presentasjon av læringsmål og læringsaktivitet 2) Gruppearbeid med historiske kilder 3) Avslutning med informasjon om videre arbeid og rammene for presentasjoner i neste historietime. |
| Beskriv tidsbruk og innhold i hver sekvens | 1. sekvens med presentasjon av læringsmål og læringsaktiviteter tar ca. 15 minutter.  Det er satt av ca. 70 minutter til 2. sekvens, gruppearbeidet. Først ser/ leser elevene to historiske kilder, og deretter diskuterer synspunktene som kommer frem. Det er i alt 9 grupper. 7 grupper får lagt en plan for videre arbeid og arbeidsfordeling. 2 grupper bruker lang tid på kildene, får hjelp av lærer og har ikke rukket å legge en plan for presentasjonen når denne sekvensen er over.  3. sekvens er ca. 5 minutter og består av å runde av undervisningsøkta og vise til videre arbeid. |
| Hvordan foregår overganger mellom sekvensene? | Overgang mellom 1. og 2. sekvens: Elevene sitter parvis fra før, så læreren leser opp gruppene og ber elevene sette sammen gruppebord. Deretter deler læreren ut relevante kilder til de ulike gruppene.  Overgang mellom 2. og 3. sekvens. Lærer går opp til tavla, klapper i hendene, står rolig til hun har fått blikk-kontakt med elevene. |

## Refleksjon som utgangspunkt for veiledningssamtale

I feltet for refleksjon noterer du hvilke tanker du har gjort deg om det du har observert. Dette tar du med til veiledningssamtalen.

Eksempel på ferdig utfylt skjema:

|  |  |
| --- | --- |
| Hvilke tanker gjør du deg om:   * **Formalitetene**: Klassetrinn, antall elever, antall voksne, organisering av undervisningsrommet, annen relevant informasjon * **Klasseledelsen**: Oppstart, regler og rutiner, lærerens språk, kroppsspråk, blikk og stemme, avslutning * **Undervisningens hva og hvordan**: Faglig innhold, læremidler, undervisningsmetoder, elevaktivitet * **Undervisningens struktur**: Forholdet mellom antall sekvenser, innhold og tidsbruk * **Underveisvurdering:** Hvordan og hva som skal vurderes og hvordan lærer gir læringsfremmende tilbakemeldinger til elevene * Er det noe annet du ønsker å drøfte i veiledningssamtalen? | Når det gjelder undervisningens struktur, synes jeg undervisningsøkta ble litt langdryg. Kan det ha sammenheng med at det var få sekvenser og litt for lite innhold slik at noen av elvene begynte å kjede seg?  Jeg synes det var fint å se at læreren er så god til å ha blikk-kontakt med elevene hele tiden og det virker som om det er innarbeidet gode rutiner i klassen for overganger mellom sekvenser. |